Publication: Magyar Közlöny
Issue: MK-2003-33 (Year: 2003, Number: 33)
Era: 1990-2004
Section: jogok, hanem az állampolgári kötelességek, s így a honvédelmi kötelezettséggel járó terhek tekintetében is érvényesülni kell. [46/1994. (X. 21.) AB határozat, ABH 1994, 260.,
Paragraph Index: 762

2. §-ai nem sértik az Alkotmány 17. §-át, mert abból elsõdlegesen a magyar állampolgárok számára, a megélhetésükhöz szükséges ellátásra nézve vezethetõ le közvetlenül a szociális biztonságra vonatkozó állami kötelezettség, ez azonban ugyanilyen mértékben nem terjed ki a külföldi állampolgárokra, a jelen határozat VI/1. pontjában foglaltak szerint. Az Alkotmány 6. § (3) bekezdése a Magyar Köztársaság határain kívül élõ magyarok sorsáért való felelõsséget deklarálja, és államcélként jelöli meg a határon túli magyaroknak a Magyarországgal történõ kapcsolata ápolásának elõmozdítását. Az indítványozó azonban nem ezt a személyi kört említi, hanem a külföldön élõ magyar állampolgárok hadigondozási ellátásáért való állami felelõsséget kívánja meg. Azt kifogásolja, hogy a Hdt. 1. §-a kihagyja õket a hadigondozásra jogosultak közül, mivel a törvényben megállapított feltételek csak a Magyarországon élõ magyar állampolgárokra vonatkoznak. Az Alkotmánybíróság megállapította, hogy a Hdt. 1. §-a, valamint az Alkotmány

Source: https://magyarkozlony.hu/hivatalos-lapok/f418040715726a5cf1ed1398a96b718e317289f7/dokumentumok/54009653f2ed2da21337490cb68ba53d27d0c4c0/letoltes